### | | | | --- | --- | | | | | --- | | **Byråd** 26. juni 2018 Sagsnr. 710-2018-6689 Dok.nr. 710-2018-161466 Sagsbehandler DPHABH | | 119.                Godkendelse af kommissorium for undersøgelse vedrørende fritids- og idrætsområde ved [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | KF-U, ØK, BY |
| Lovgrundlag |  |

###

**SAGENS INDHOLD**

I denne sag skal Kultur- og Fritidsudvalget tage stilling
til kommissoriet for en undersøgelse vedrørende forslag til et fælles fritids-
og idrætsområde ved [adresse]. Endvidere skal Byrådet godkende
anlægsbevilling hertil.

I forbindelse med budget 2018-21 afsatte Byrådet 200.000
kr. til at gennemføre en undersøgelse og kvalificering af et forslag om at
etablere et fælles fritids- og idrætsområde, der skaber sammenhæng mellem
Rønkæk Idrætscenter og [adresse]. Teknik og Kultur har udarbejdet udkast
til ”kommissorium - fritids- og idrætsområde ved [adresse]”. Udkast
til kommissoriet er vedlagt dagsordenen.

Formålet med undersøgelsen er at tilvejebringe en nærmere
beskrivelse af areal- og lokalebehov, drifts- og anlægsøkonomi, medfinansiering
mv. Undersøgelsen skal indeholde en behovsanalyse i forhold til hvilke
aktiviteter, der kan benytte samme lokaliteter, herunder en overvejelse om
bygningsoptimering, således at flere formål og institutioner kan samles et
sted. Undersøgelsen skal ligeledes indeholde overvejelser om det samlede
områdes plan og arealmæssige anvendelse på kort og lang sigt.

En arbejdsgruppe med repræsentanter fra [adresse],
Søften Kultur og Idrætscenter, Hinnerup Gymnastik Samvirke, Hinnerup og Omegns
Gymnastikforening, Korsholm Idrætsforening og [adresse] har
udarbejdet et udkast til visionsnotat for selvstyre i Hinnerup-hallerne.
Visionsnotatet inddrages i undersøgelsen (vedlagt). Placering af
fitness-/crossbaner ved [adresse] indgår ligeledes i undersøgelsen.

Undersøgelsen foreslås gennemført af Pluskontoret
Arkitekter. Undersøgelsen gennemføres i perioden august til september 2018.
Undersøgelsens resultater forelægges for Kultur- og Fritidsudvalget i november
2018 med henblik på drøftelse af den videre proces.

**ØKONOMI**

Der er afsat 200.000 kr. i budget 2018-21 til at gennemføre
undersøgelsen. Undersøgelsen er en udmøntning af anlægsprojekt A -108 ny.

**INDDRAGELSE**

Teknik og Kultur har afholdt to indledende møder med
repræsentanter fra Hinnerup og Omegns Gymnastikforening om indholdet af
kommissoriet. Arbejdsgruppen bag visionsnotatet er bekendt med tidsplanen for
undersøgelsen. Institutioner og foreninger i lokalområdet inddrages i
undersøgelsen.

**INDSTILLING**

Direktøren for Teknik og Kultur indstiller:

1. At Kultur- og Fritidsudvalget behandler
udkast til kommissorium - fritids- og idrætsområde ved [adresse].

2. At Byrådet godkender en
anlægsbevilling på 200.000 kr. finansieret af det afsatte rådighedsbeløb
til undersøgelse af forslag om etablering af et
fritids- og idrætsområde ved [adresse].

**BESLUTNING**

***Kultur- og Fritidsudvalget, 13. juni 2018:***

Fraværende:ingen

Ad 1: Godkendt.

Ad 2: Indstilles godkendt.

***Økonomiudvalget, 19. juni 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Godkendt kommissorium - fritids- og idrætsområde ved [adresse]
| Visionsnotat vedrørende selvstyre i hallerne i [adresse] 710-2017-152563 |